Демократтарҙан АҠШ президентлығына кандидат Хиллари Клинтонды Ливияла 4 йыл элек һәләк булған Америка дипломатик миссияһы хеҙмәткәрҙәренең ата-әсәһе судҡа биргән. Ул саҡта тышҡы сәйәсәт ведомствоһы башлығы булған Клинтонды дәғүәселәр “яла яғыуҙа, яңылыш фекер тыуҙырыусы белдереүҙәр яһауҙа һәм эшенә һалҡын ҡарауҙа” ғәйепләй. Элекке дәүләт сәркәтибенең эшлекле бәйләнештәр өсөн шәхси почта серверын ҡулланыуы ла балаларын һәләкәткә этәреүе ихтимал, тип иҫәпләй улар.